Okresná prokuratúra Žilina 
Moyzesova 20, 011 56 Žilina 1 	

Sp. zn. : 3 Pv 1124/10/5511	Žilina, 23.4.2013
EEČ : 2-43-196-2013

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1, odsek 3 písmeno a), písmeno b) Trestného zákona číslo 300/2005 Zbierky zákonov v znení zákona číslo 576/2009 Zbierky zákonov

Rozhodol: 	prokurátorka Okresnej prokuratúry Žilina
Podľa § 215 odsek 2 písmeno c Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
je zaviazaný na základe rozsudku Okresného súdu v XXXXX sp. zn. XXXXX zo dňa 24.02.1994, právoplatný a vykonateľný dňa 13.04.1994, prispievať na výživu XXXXX, nar. XXXXX, trvale bytom XXXXX, sumou 700,-Sk mesačne, a túto povinnosť v rámci predbežnej otázky podľa § 7 ods. 1 Tr. poriadku povinný mohol plniť sumou 100,-Eur mesačne, v rámci stíhateľného obdobia od 01.09.2002 do 03.07.2007 a sumou 200,-Eur mesačne v rámci stíhateľného obdobia od 04.07.2007 a naďalej, vynímajúc obdobie od 21.02.2011 do 21.04.2011, pretože obvinený bol v ÚVTOS vo väznici XXXXX kedy nahlásil vyživovaciu povinnosť voči svojej dcére XXXXX, vždy do 5. dňa v mesiaci vopred k rukám matky XXXXX, nar. XXXXX, trvale bytom XXXXX, túto svoju vyživovaciu povinnosť si neplnil od 01.09.2002 a naďalej, a matke dieťaťa tak zavinil dlh na bežnom výživnom vo výške 15.074,-Eur (454.120,-Sk), čím svojím konaním vydal dcéru XXXXX do nebezpečenstva núdze, ktorú matke pomáha odvracať jej sestra XXXXX a tiež dcéra XXXXX vykonávaním brigádnických prác, a skutok spáchal závažnejším spôsobom konania, t. j. podľa § 138 písm. b) Tr. zákona po dlhší čas, 

lebo o skutku odovzdanom na trestné stíhanie do cudziny bolo právoplatne rozhodnuté cudzozemským súdom alebo iným cudzozemským orgánom príslušným na konanie o trestnom čine, priestupku alebo o inom správnom delikte a toto rozhodnutie možno považovať za dostačujúce

Odôvodnenie:
	Uznesením vyšetrovateľa OR PZ, OVK XXXXX sp. zn. XXXXX zo dňa 01.12.2010 bolo podľa § 199 ods. 1 Tr. poriadku začaté trestné stíhanie pre prečin zanedbania povinnej výživy podľa § 207 ods. 1, ods. 3 písm. b) Tr. zákona a následne uznesením vyšetrovateľa OR PZ, OVK XXXXX sp. zn. XXXXX zo dňa 28.07.2011 bolo podľa § 206 ods. 1 Tr. poriadku vznesené obvinenie XXXXX pre prečin zanedbania povinnej výživy podľa § 207 ods. 1, ods. 3 písm. a), písm. b) Tr. zákona na tom skutkovom základe, ako je to uvedené vo výrokovej časti tohto uznesenia.

	Uznesením vyšetrovateľa OR PZ, OVK XXXXX sp. zn. XXXXX zo dňa 02.08.2011 bolo predmetné trestné stíhanie z dôvodu podľa § 228 ods. 2 písm. a) Tr. poriadku prerušené, nakoľko nebolo možné vec náležite objasniť pre neprítomnosť obvineného, a následne bola podaná žiadosť Okresnej prokuratúry v Žiline sp. zn. 3Pv 1124/10 zo dňa 15.08.2011 o odovzdanie trestného stíhania obvineného XXXXX pre predmetný skutok do Českej republiky. 

	Najvyššie štátne zastupiteľstvo ČR rozhodlo dňa 04.01.2012 o prevzatí predmetného trestného stíhania. Dňa 28.11.2012 bola Okresná prokuratúra v Žiline informovaná o výsledku trestného konania v ČR, ktoré bolo dňa 23.10.2012 právoplatne skončené rozhodnutím policajného orgánu ČR o odložení veci. 

	Z uznesenia vrchného inšpektora Krajského riaditeľstva polície XXXXX kraja, územný odbor XXXXX, oddelenie všeobecnej kriminality XXXXX sp. zn. XXXXX zo dňa 08.10.2012, právoplatného dňa 23.10.2012, vyplýva, že vec podozrenia zo spáchania skutkov v bode 1/ a v bode 2/ uznesenia, posúdených v obidvoch bodoch ako trestný čin zanedbania povinnej výživy podľa § 213 ods. 1 Tr. zákona, ktorých sa mal dopustiť podozrivý XXXXX na tom skutkovom základe, ako je to uvedené vo výrokovej časti predmetného uznesenia, sa odkladá, pretože trestné stíhanie je neprípustné, nakoľko trestné stíhanie je premlčané. Z citovaného rozhodnutia policajného orgánu ČR vyplýva, že vo veci boli ustálené dve obdobia zavineného neplnenia vyživovacej povinnosti podozrivým, a to obdobie od septembra 2002 do augusta 2006 a od októbra 2007 do júna 2009, pričom konajúci policajný orgán ustálil, že v uvedenom období mal podozrivý platiť výživné na svoju dcéru vo výške 700,-Sk mesačne. Konajúci policajný orgán po zhodnotení výsledkov vykonaného dokazovania konštatoval, že vzhľadom k dobe spáchania obidvoch trestných činov zanedbania povinnej výživy podľa § 213 ods. 1 Tr. zákona, trestná zodpovednosť za obidva tieto trestné činy zanikla uplynutím premlčacej doby, ktorá je trojročná, avšak aj napriek tejto skutočnosti podozrivý dodatočne dlžné výživné uhradil. Pokiaľ by teda neprichádzal do úvahy zánik trestnej zodpovednosti z dôvodu uplynutia premlčacej doby, jednalo by sa o zánik trestnosti podľa ustanovenia o účinnej ľútosti. 

	Na základe doručenia uvedeného rozhodnutia policajného orgánu ČR o odložení veci bolo vydané uznesenie Okresnej prokuratúry v Žiline sp. zn. 3Pv 1124/10 zo dňa 23.04.2013, ktorým bolo rozhodnuté podľa § 228 ods. 5 Tr. poriadku o tom, že sa v predmetnom trestnom stíhaní vedenom proti obvinenému XXXXX pokračuje.  
 
Podľa § 215 ods. 2 písm. c) Tr. poriadku prokurátor môže zastaviť trestné stíhanie, ak o skutku odovzdanom na trestné stíhanie do cudziny bolo právoplatne rozhodnuté cudzozemským súdom alebo iným cudzozemským orgánom príslušným na konanie o trestnom čine, priestupku alebo o inom správnom delikte a toto rozhodnutie možno považovať za dostačujúce. 

Vzhľadom na to, že o skutku odovzdanom na trestné stíhanie do Českej republiky bolo právoplatne rozhodnuté uznesením vrchného inšpektora Krajského riaditeľstva polície XXXXX kraja, územný odbor XXXXX, oddelenie všeobecnej kriminality XXXXX sp. zn. XXXXX zo dňa 08.10.2012, právoplatným dňa 23.10.2012, a toto rozhodnutie možno považovať za dostačujúce, sú splnené zákonné podmienky na zastavenie trestného stíhania v zmysle ust. § 215 ods. 2 písm. c) Tr. poriadku. 

	Vzhľadom na vyššie uvedené skutočnosti som rozhodla o zastavení trestného stíhania obvineného XXXXX pre predmetný skutok tak, ako je to uvedené vo výrokovej časti tohto uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Andrea Jančová
prokurátorka